**Dispozícia č. 2** (žiadosť o prijatie do zamestnania, žiadosť o vypracovanie posudku, skončenie prac. pomeru (všetky) pozvánka)

***OBLAK, s. r. o., Novozámocká 144, Šaľa 927 00***

V informačnom časopise Sereďsko-Hlohovecko ste našli informáciu o voľnom mieste administratívneho pracovníka v uvedenej firme.

Podmienky prijatia: absolvent OA, ovládanie aspoň dvoch cudzích jazykov, práce na PC, ovládanie jednoduchého a podvojného účtovníctva.

Úloha č. 1

Nakoľko budete o pár týždňov absolventom/-kou OA a spĺňate uvedené podmienky prijatia, vyriešte túto situáciu vo svoj vlastný prospech a napíšte žiadosť o prijatie do zamestnania (pracovnú ponuku, motivačný list).

Úloha č. 2

Na výberové konanie, ktoré sa bude konať v apríli t. r. si máte doniesť hodnotenie triednej učiteľky, ktoré by Vás malo charakterizovať po pracovnej i osobnostnej stránke. Spoločnosť zaujíma Vaše správanie, dochádzka, dosahované študijné výsledky i aktivity, v ktorých ste počas štúdia vynikali.

Úloha: Vypracujte písomnosť súkromného charakteru. Píšete dnes. Požiadajte o vypracovanie hodnotenia na Vás, Vašu triednu učiteľku na adresu školy.

Úloha č. 3.

Pracujete vo firme štvrtý rok po ukončení OA.

Staráte sa o chorých rodičov. SAD, a. s., posunula od 01. 03. 2013 odchod vášho autobusu o hodinu neskôr a do zamestnania nemôžete dochádzať načas.

Zamestnávateľ vašej žiadosti o posunutie začiatku pracovnej doby nevyhovel, čím pre Vás nastala neriešiteľná situácia. Požiadajte zamestnávateľa o skončenie pracovného pomeru dohodou k 15. marcu 2013. (alebo výpoveďou podľa § 67 ZP).

Úloha č. 4

Pozvite osobným listom predsedu parlamentu na slávnostné otvorenie novej prevádzky spojené s prestrihnutím pásky. Po otvorení sa uskutoční prehliadka nových priestorov. Účasť na otvorení je nutná. V prípade zaneprázdnenosti je potrebné poslať zástupcu.

List vyhotovte v mene svojho nadriadeného Ing. Milana Matejáka, konateľa firmy.